C 125/418
LT
Europos Sąjungos oficialusis leidinys
2023 4 5
2022 m. rugsėjo 14 d., trečiadienis
47y)
principas „svarbiausia – energijos vartojimo efektyvumas“ – principas „svarbiausia – energijos vartojimo efektyvumas“, apibrėžtas Reglamento (ES) 2018/1999 2 straipsnio 18 punkte;
47z)
jūrų atsinaujinančiųjų išteklių energijos hibridinė infrastruktūra – perdavimo infrastruktūra, atliekanti dvejopą funkciją: sujungianti jūrų atsinaujinančiųjų išteklių energijos gamybą ir sujungianti dvi ar daugiau prekybos zonų;
47aa) centralizuotas šilumos ir vėsumos tiekimas iš atsinaujinančiųjų energijos išteklių – ypač efektyviai energiją naudojančios centralizuoto šilumos ir vėsumos tiekimo sistemos, veikiančios naudojant tik atsinaujinančiuosius energijos išteklius; 47ab) pirminė medienos biomasė – visa nukirsta arba kitaip paruošta ir išvežta apvalioji mediena.
Ji apima visą medieną, gautą pašalinus medžius, t. y. iš miškų išvežtą kiekį, įskaitant medieną, išgautą dėl natūralaus medžių mirtingumo ir kirtimo bei medienos ruošos.
Jai priskiriama visa mediena, pašalinta su žieve arba be jos, įskaitant apvaliąją arba suskaldytą, nelygios kvadratinės ar kitokios formos medieną, pvz., šakas, šaknis, kelmus ir ruples (kai jos nuimamos), taip pat nelygios formos arba smailią medieną.
Tai grindžiama Komisijos gairėmis ir neapima medienos biomasės, gautos taikant tvarias miškų gaisrų prevencijos priemones didelės rizikos teritorijose, kuriose gali kilti gaisrai, medienos biomasės, gautos taikant kelių eismo saugumo priemones, ir medienos biomasės, išgautos iš miškų, nukentėjusių nuo gaivalinių nelaimių, aktyvių kenkėjų ar ligų, siekiant užkirsti kelią jų plitimui, kartu kuo labiau mažinant medienos gavybą ir apsaugant biologinę įvairovę, dėl kurios miškai tampa įvairesni ir atsparesni; [42 pakeit.] 47ac) vandenilis iš atsinaujinančių energijos išteklių – vandenilis, gaunamas vykdant vandens elektrolizę (atsinaujinančių išteklių elektros energiją naudojančiame elektrolizeryje) arba biodujų riformingą, arba biocheminę biomasės konversiją, jei laikomasi Europos Parlamento ir Tarybos direktyvos (ES) 2018/2001 29 straipsnyje nustatytų tvarumo kriterijų; 47ad) įveistas miškas – intensyviai tvarkomas sodintinis miškas, kuriam pasodintam ir pasiekusiam brandaus medyno amžių būdingos visos šios savybės: jį sudaro vienos arba dviejų rūšių tos pačios amžiaus klasės tolygiais atstumais augantys medžiai.
Prie įveistų miškų priskiriami medienos, pluošto ir energijos gamybos tikslais sodinti trumpos rotacijos miškai, išskyrus apsaugos ar ekosistemų atkūrimo tikslais pasodintus miškus, taip pat miškus, išaugusius sodinant ar sėjant, kurie, pasiekę brandaus medyno amžių, yra arba bus panašūs į natūraliai želiančius miškus; (47ae) sodintinis miškas – miškas, kurį daugiausia sudaro medžiai, išaugę sodinant ir (arba) sąmoningai sėjant, su sąlyga, kad pasodinti ar pasėti medžiai, pasiekę brandaus medyno amžių, sudarys daugiau kaip penkiasdešimt procentų medyno tūrio; prie sodintinių miškų priskiriami anksčiau sodintų ar sėtų medžių atžalynai; ▌ 47af) osmosinė energija – energija, kuri atsiranda savaime dėl druskos koncentracijos skirtumo dviejuose skysčiuose, paprastai gėlame ir sūriame vandenyje; 47ag) sistemos efektyvumas – energetikos sistema, kurioje ekonomiškai efektyviai integruojami įvairūs atsinaujinantieji energijos ištekliai ir maksimaliai padidinama paklausos lankstumo vertė, siekiant optimizuoti perėjimą prie neutralaus poveikio klimatui ekonomikos, kuri matavimo rodikliai yra sumažėjusios sistemos investicijos ir eksploatavimo išlaidos, mažesnis išmetamas šiltnamio efektą sukeliančių dujų kiekis ir iškastinio kuro naudojimas kiekviename nacionaliniame energijos rūšių derinyje; 47ah) atsinaujinančiųjų išteklių hibridinė elektrinė – dviejų ar daugiau atsinaujinančiųjų energijos išteklių gamybos technologijų, naudojančių tą patį tinklo ryšį, derinys, taip pat galintis integruoti kaupimo pajėgumus; 47ai) bendras vietos lygmens energijos saugojimo projektas – projektas, apimantis energijos kaupimo įrenginį ir įrenginį, kuris gamina atsinaujinančiųjų išteklių energiją, prijungtą prie to paties tinklo prieigos punkto;